
PËR RIORGANIZIMIN E NJËSIVE KRYESORE TË SHKOLLËS SË LARTË UNIVERSITARE PRIVATE “MEDIKADENT”

Në mbështetje të nenit 102 të Kushtetutës të Republikës së Shqipërisë, pikave 5 dhe 6 të nenit 41 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar dhe vendimit të Këshillit të Ministrave nr. 674, datë 27.9.2006 “Për dhënien e lejes për hapjen e shkollës së lartë universitare, private “Medikadent”,

URDHËROJ:

1. Riorganizimin e njësive kryesore të shkollës së lartë universitare private “Medikadent”, në përputhje me vendimin nr. 294, datë 20.12.2011 të Këshillit të Akreditimit të Arsimit të Lartë “Për riorganizimin e institucional të shkollës së lartë universitare private “Medikadent””, bashkëlidhur këtij urdhri.
2. Struktura e re e shkollës së lartë universitare private “Medikadent” të jetë:
a) Fakulteti i Infermierisë;
b) Fakulteti i Shkencave Mjekësore të Aplikuara.
3. Fakulteti i Infermierisë të ketë në përbërje këto njësi bazë:
	i)
	Departamenti i lëndëve bazë;

	ii)
	Departamenti i lëndëve klinike;

	iii)
	Qendra e kujdesit infermieror.


4. Fakulteti i Shkencave Mjekësore të Aplikuara të ketë në përbërje këto njësi bazë:
	i)
	Departamenti i Metodikave Laboratorike;

	ii)
	Departamenti i Specialiteteve;

	iii)
	Qendra e Shërbimeve Protetike-Dentare.


5. Ky institucion duhet t’i nënshtrohet procesit të akreditimit institucional, brenda afateve të përcaktuara në ligjin në fuqi.
6. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë universitare private “Medikadent”.
Ky urdhër hyn në fuqi menjëherë.

